CELEX: C2006/086/65
Language: et
Date: 2006-04-08 00:00:00
Title: Kohtuasi T-21/06:  21. jaanuaril 2006  esitatud hagi — Saksamaa versus komisjon

8.4.2006   
            
            
               ET
            
            
               Euroopa Liidu Teataja
            
            
               C 86/32
            
         21. jaanuaril 2006 esitatud hagi — Saksamaa versus komisjon
   (Kohtuasi T-21/06)
   (2006/C 86/65)
   Kohtumenetluse keel: saksa
   Pooled
   
      Hageja: Saksamaa Liitvabariik (esindajad: M. Lumma, C. Schulze-Bahr, keda abistab advokaat G. Quardt)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 9. novembri 2005. aasta otsus KOM(2005)3903 lõplik riigiabi andmise kohta, mida Saksamaa Liitvabariik maksis digitaalse maapealse televisioonivõrgu (“DVB-T”) käivitamiseks Berlin-Brandenburgis;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja vaidlustab komisjoni 9. novembri 2005. aasta otsuse KOM(2005)3903 lõplik riigiabi andmise kohta, mida Saksamaa Liitvabariik maksis digitaalse maapealse televisioonivõrgu (DVB-T) käivitamiseks Berlin-Brandenburgis. Komisjon tunnistas vaidlustatud otsuses, et Saksamaa Liitvabariigi poolt DVB-T projektis osalevatele eraõiguslikele ringhäälinguettevõtjatele makstud abi on ühisturuga kokkusobimatu ja kohustas Saksamaa Liitvabariiki nõudma soodustatud isikutelt ebaseaduslikult makstud abi tagasi.
   Hageja põhjendab oma hagi eelkõige sellega, et makstud abi on ühisturuga kokkusobiv ning leiab, et komisjon on EÜ artikli 87 lõike 3 kohaldamisel teinud mitu kaalutlus- ja hindamisviga. Selle asemel, et hinnata abi andmist EÜ artikli 87 lõike 3 punkti c alusel, kasutas hageja turuga seotud rikkumise hindamisel uut hindamismeetodit, mis antud kujul ei ole abi ühisturuga kokkusobivuse või –sobimatuse tuvastamisel sobiv. Lisaks väidab hageja, et komisjon ei ole piisavalt hinnanud makstud abi kokkusobivust EÜ artikli 87 lõike 3 punkti b alusel.
   Hageja põhjendab oma hagi veel sellega, et komisjon on rikkunud õiguse üldpõhimõtteid. Ta leiab, et rikutud on hea halduse põhimõtet ning õigust olla ära kuulatud.